A boca d'a badía se troba entre o cabo norte ("Burnett Head" / "Ohaka Head") situau chunto a l'extremo sud d'as sierras de Waitakere y o cabo sud en a peninsula d'Awhitu muit amán d'a desembocadura d'o río Waikato. L'amplaria d'a boca ye de nomás 1.800 metros, encara que dimpués d'una canal de bells nueu kilometros s'ubre en una cuenca quasi quadrada de 20 kilometros d'amplaria. A badía tien una superficie de 394 kilometros quadraus. Bi ha una variación en as mareas de dica 4 metros, un cambeo prou substancial, mas parando cuenta que a badía s'ha iu plenando de sedimentos mientres os zaguers 10 millons d'anyos.